Que serie bon en aguesta ocasion preguntar a Carrizales, se non siguesse que dormie, que a on èren es sòns avertides cautèles, es sues sospeches, es sòns avertiments, es sues persuasions, es nauti murs dera sua casa, eth non auer entrat en era, autanplan coma ombra, quauquarrès qu'amièsse eth nòm de varon, er estret torn giratòri, es espesses parets, es hièstres sense lum, er embarrament notable, era grana dòt qu'auie balhat a Leonora, es presents contunhats que li hège, eth bon tracte as sirventes e esclaues; eth non mancar un punt ad aquerò qu'eth imaginaue qu'ère de besonh, que podien desirar…